Asinas se plegó a un enfrentamiento entre darwinistas y cheneticos que duró tot o primer quarto d'o sieglo XX. Os cheneticos se sentiban duenyos d'o solo mecanismo de variación y herencio y consideraban as mutacions inadequadas pa os esquemas de Darwin, pensoron que o darwinismo heba estau refutau, y que a selección natural substituita por as mutacions como causa y motor d'a evolución. Se planteyó a qüestión de si as mutacions son insignificants y perchudiciosas ¿ como podeban estar a causa d'a evolución? Os cheneticos troboron dos solucions: u bien yeran micromutacions d'igual sentiu que iban sumando os efectos dica producir nuevas especies u bien como proposó en 1929 o sovietico Iuri Filipchenko, talment existisen en a Naturaleza grans mutacions (macromutacions).